ZAPISNIK

5. sjednice Vijeća Mjesnog odbora Dragonožec, održane 20. rujna 2021. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 20,00 sati.

NAZOČNI: 
Članovi Vijeća: Janko Horvat, Stjepan Cerovski, Marijan Hrgović, Mirica Fanuko i Jure Pučko.
Članovi Vijeća Gradske četvrti Brezovica: Tomislav Cavrić – predsjednik Vijeća gradske četvrti Brezovica i Ivica Kovačić - član Vijeća
Gradski ured za mjesnu samoupravu: Milan Kulaš i Petar Vukelić
Gosti: ravnatelj OŠ Brezovica D.R., H. D. – područna škola Dragonožec, M.Š., D.K., M.P., B.P. i H.D. 

Predsjednik Vijeća Marijan Hrgović  pozdravlja prisutne, otvara sjednicu, utvrđuje da su sjednici nazočni svi članovi članovia Vijeća (5), te se može pravovaljano raspravljati i odlučivati. Zahvalio se svim gostima koji su došli na sjednicu obzirom da je tema jedne od točaka izgradnja škole u Dragonošcu. Trenutno su djeca smještena u prostoru objekta Mjesnog odbora i čeka se odluka vezana uz izgranju nove škole. Prije utvrđivanja dnevnog reda, predsjednik otvara raspravu o zapisniku sa 4. sjednice Vijeća Mjesnog odbora Dragonožec.
Primjedba na zapisnik: pod 5. točkom dnevnoga reda tražilo se je postavljanje ograde kod objekta Mjesnog odbora Dragonožec a ne da gđa. Šebek traži da se njoj napravi ograda.
Predsjednik Vijeća zatvara raspravu te daje na glasanje zapisnik sa 4. sjednice i primjedbom na zapisnik Vijeća Mjesnog odbora Dragonožec.
Jednoglasno (5 „za“), prihvaćen je zapisnik sa 4. sjednice.
Predsjednik otvara raspravu o dnevnome redu. Predlažu se dodatne točke dnevnoga reda: Izvješće sa koordinacije predsjednika Vijeća Gradske četvrti Brezovica sa predsjednicima vijeća mjesnih odbora, Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – davanje mišljenja 
Predsjednik Vijeća daje na glasanje dodatne točke.
Jednoglasno (5„za“) je usvojena dodatna točka.
Predsjednik otvara raspravu o dnevnome redu sa nadopunom. Obzirom da se nitko nije javio predsjednik Vijeća daje na glasanje slijedeći dnevni red:
Jednoglasno (5„za“) je usvojen 
DNEVNI RED
1. Izgradnja Područne osmogodišnje škole u naselju Dragonožec – donošenje zaključka
2. Izvješće sa koordinacije predsjednika Vijeća Gradske četvrti Brezovica sa predsjednicima vijeća mjesnih odbora 
3. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – davanje mišljenja
4. Prometna problematika, sanacija bankina i graba  u naselju
5. Pitanja i prijedlozi

Ad. 1. – Izgradnja Područne osmogodišnje škole u naselju Dragonožec – donošenje zaključka

Marijan Hrgović otvara prvu točku dnevnoga reda, dao je izvještaj vezan uz trenutnu situaciju oko sanacije i izgradnje škole u naselju, problematici i samoj sigurnosti djece u objektu Mjesnog odbora Dragonožec. Naglasio je da Mjesni odbor podržava izgradnju osmogodišnje škole u Dragonošcu. Upoznao ih je sa prijedlogom zaključka te je otvorio raspravu u kojoj su sudjelovali svi članovi Vijeća, ravnatelj i ostali gosti.
Stjepana Cerovskog zanimalo je što je područna osmogodišnja škola.
Marijan Hrgović dao je odgovor na pitanje, objasnio je da je škola od prvog do osmog razreda, nema kuhinju a glavna ili centralna škola nalazi se u Brezovici.
Milan Kulaš zamolio je da se iznese kratka informacija sa sastanka održanog u Gradskom uredu vezana uz pitanje škole.
Marijan Hrgović i Stjepan Cerovski dali su informacije sa gore navedenog sastanka. Isto tako objašnjena je razlika između centralne i područne škole.
Milan Kulaš naglasio je da je od strane Vijeća na Gradski ured još 2018., poslan Zaključak u kojem se traži nova škola za naselje Dragonožec.
Ravnatelj OŠ Brezovica predložio je da se u realizaciju škole krene zajedno sa naseljem Obrež, djecom sa tog područja. Tada bi i propisani broj učenika za osmogodišnju školu bio ispunjen. 
Janko Horvat naglasio je da je stara škola u jako lošem stanju te ga zanima tko će garantirati za obnovu i nakon obnove ako i kada do nje dođe. Na sastanku geodeta je izjavio da je za školu trenutna čestica pre mala. Cigle se mogu izvući rukom, propušta vodu, predložio je da se pokuša dogovoriti sa građanima i da se krene u otkup zemljišta te da se formira čestica dovoljne veličine za školu na kojoj bi se i mogla izgraditi. Isto je tako naglasio da se na sastanku razgovaralo o sadašnjoj čestici koja ne zadovoljava uvjete za novu školu jer je premala. 
Marijan Hrgović zatvara raspravu te daje na glasanje slijedeći zaključak 
Jednoglasno (5 „za“) je usvojen
Zaključak
o prijedlogu za žurnu gradnju nove Osnovne škole s dvoranom za tjelesni odgoj 
u Donjem Dragonošcu

1. [bookmark: _GoBack]Vijeće Mjesnog odbora Dragonožec razmotrilo je  zahtjeve civilnih udruga, vijeća roditelja i predstavnika Osnovne škole Brezovica te ostalih građana s područja naselja Donji Dragonožec, Gornji Dragonožec, Lipnica, Havidić Selo, Donji Trpuci i Gornji Trpuci kojim se traži izrada projektne dokumentacije i izgradnja nove matične škole s dvoranom za tjelesni odgoj, a zbog  neuporabivosti postojeće škole uzrokovane potresom od 29. prosinca 2020.

2. Vijeće Mjesnog odbora Dragonožec podržava zahtjev i prijedlog za izgradnju objekta nove matične osnovne škole (osmogodišnje) s dvoranom za tjelesni odgoj u naselju Donji Dragonožec na k.č.br. 149/1 k.o. Dragonožec, u vlasništvu OŠ Brezovica.

3. Ovaj se zaključak dostavlja Vijeću Gradske četvrti Brezovica na daljnje postupanje.

Marijan Hrgović predlaže da se sada predlože osobe koje će biti u grupi koja će se baviti izgradnjom škole. 
Predlaže se po dvoje ljudi iz DND-a, Vijeća Mjesnog odbora Dragonožec i predstavnika roditelja u školi. 

Ad. 2. – Izvješće sa koordinacije predsjednika Vijeća Gradske četvrti Brezovica sa predsjednicima  
              vijeća mjesnih odbora - informacija

	Marijan Hrgović otvara drugu točku dnevnoga reda, daje informacije vezane uz održanu koordinaciju predsjednika Vijeća Gradske četvrti Brezovica sa predsjednicima vijeća mjesnih odbora. Na koordinaciji se razgovaralo o rebalansu proračuna Grada Zagreba za 2021. i realizaciji Plana komunalnih aktivnosti Gradske četvrti u 2021. te o prioritetima za 2022. Rebalans - sredstva se smanjuju za osam posto. Otvorio je raspravu u kojoj su sudjelovali svi članovi Vijeća. 
Tomislav Cavrić naglasio je da je riječ o 1.129.000,00 kn., 1.040.000,00 kn osiguranih je sredstava koja se moraju dodati kao razlika na troškovnik a ukupno to iznosi 2.169.000,00 kn. Sada, Vijeće Mjesnog odbora Dragonožec treba donijeti prijedlog prioriteta za 2022. 
Milan Kulaš dao je informaciju da Vijeće treba dodati 1.040.000,00 kn., a mora pak smanjiti za1.129.000,00 kn., postojeći plan rebalansom.   
Marijan Hrgović, vezano uz realizaciju, ostalo je još uređivanje nogostupa, Put jezera je realizirano i Turopoljska asfaltiranje 120 metara nogostupa isto je tako gotovo. Postavljanje žardinjera stavka igrališta i zelene površine na križanju Šipkovina – Turopoljska – Donjodragonoška u iznosu od 5.000,00 kuna Zrinjevac još nije napravio. Ostalo je još drugi javni objekti – ukrašavanje za blagdane 7.500,00 kuna još je ostalo.
Stjepan Cerovski postavio je pitanje vezano uz troškovnik Pod Stoborom, ne slaže se sa time ako Gradska četvrt i Mjesni odbor izdvajaju sredstva za nešto a za to ne dobivaju troškovnik, troškovnik bi trebali dobiti svakako, kada je dobio na uvid troškovnik primjetio je da tri stvari po tom troškovniku nisu napravljene: izmještanje ograde, hidranata i postava betonskih cijevi koje nisu stavljene.
Milan Kulaš dao je informaciju da je u Vijeće dolazio samo oblik troškovnika koji nema iznose već samo nabrojane stavke. Troškovnik se može dobiti na uvid ali ga se ne može dobiti i odnijeti.    
Marijan Hrgović napomenuo je da se je na prošloj sjednici definiralo zaključkom da za sve buduće akcije treba biti dostavljen troškovnik koji će biti na raspolaganju članovima Mjesnog odbora.
Tomislav Cavrić odgovorio je da bi to više bilo pitanje za Gradsku skupštinu a ne za Vijeće Gradske četvrti i Gradski ured za mjesnu samoupravu.
Marijan Hrgović zamolio je g. Kovačića da se to pitanje postavi u Skupštini od strane njegovih stranačkih kolega.
Milan Kulaš dao je informaciju da je razgovarao sa g. Plečašem vezano uz izmicanje hidranata te da je dobio odgovor da to izmještanje nije bilo rađeno a niti je bilo naplaćeno.      
Vezano uz prioritete u listopadu na sjednici donositi će se prioriteti te bi bilo dobro da svaki član razmisli što je najbitnije za predložiti. Iznos s kojim se raspolaže je malo veći od osamsto tisuća kuna. Izvješće sa sastanka u VIO- u, novina je da se ponovno mogu stavljati akcije manje dužine u prioritete i u plan za izgradnju vodoopskrbe i odvodnje u naselju. Može se isto tako u plan unositi projektiranje plinske mreže. 
Marijan Hrgović rekao je da za plan već imaju zahtjev Matina Dražena, Mikinov breg I odvojak. Obzirom da nije više bilo pitanja zatvara drugu točku.  
   
Ad. 3. – Nacrt prijedloga Odluke o mjestima za trgovinu na malo izvan prodavaoniva i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – davanje mišljenja

Marijan Hrgović  otvara treću točku dnevnoga reda, daje informacije vezane uz točku dnevnoga reda, otvara raspravu te moli članove da predlože lokaciju u naselju za mjesto trgovine na malo s time da točno treba definirati što bi se i koja bi se roba prodavala. Obzirom da nije bilo prijedloga zatvara raspravu. Zatvara točku dnevnoga reda.


Ad. 4. – Prometna problematika, sanacija bankina i graba  u naselju

Marijan Hrgović otvara četvrtu točku dnevnoga reda, daje informacije vezane uz nju te otvara raspravu u kojoj su sudjelovali svi članovi Vijeća. Dao je informaciju da je iz Gradskog ureda došlo rješenje za postavu prometnog ogledala u ulici Pučki. Nadalje od stanovnika ulice Cerje traženo je postavljanje prometnog ogledala na križanju sa Donjodragonoškom. Zamolio je da se to odradi.
Milan Kulaš rekao je da će se to proslijediti Sektoru za promet na daljnje rješavanje.
Marijan Hrgović dao je informaciju da korisnici puta Tropoljka imaju problem kod potoka gdje je nastalo suženje.
Milan Kulaš zatražio je da slika situacije te da slike i zahtjev pošalje e-mailom kako bi se to moglo pokrenuti.
Tomislav Cavrić dao je informaciju vezanu uz aplikaciju „Moj Zagreb“ gdje se može poslikati problem i prijaviti direktno komunalnom redaru.
Marijan Hrgović rekao je da je dobio zahtjev od Markulin Siniše za kopanje grabe i Ivice Skenderovića za problem vode koja sa ceste odlazi na njegovo zemljište. Na prostoru budučeg groblja netko je bacio velike količine smeća pa se traži hitno rješavanje tog problema.Obzirom da više nije bilo pitanja zatvara točku dnevnoga reda.

Ad. 5. Pitanja i prijedlozi

Marijan Hrgović otvara petu točku dnevnoga reda i otvara raspravu. 
Stjepan Cerovski postavio je pitanje na koje je mailove potrebno slati prijave, zahtjeve idr. Zanimalo ga je da li e-mail brezovica@zagreb.hr funkcionira. 
Milan Kulaš dao mu je odgovor da je ovo ispravan e-mail Gradske četvrti. Zamolio je da da informaciju vezanu uz nadstrešnicu kod Skenderovića, peron ima dovoljno prostora za postavljanje ima tri metra i ima dovoljno mjesta i onda se donosi zaključak da se stanica izmjesti kako bi se mogla napraviti nadstrešnica. Naglasio je da vlasnica kuće na javnom dobru ne može uvjetovati postavu nadstrešnice. 
Janko Horvat rekao je da se je tražilo da struka odredi što napraviti. Postavio je pitanje da li postoji mogućnost da se građaninu da zahvalnica jer se je uvukao s ogradom unutra a time je ostalo više zemlje kod puta To se dogodilo u Vodovodnoj ulici. 
Marijan Hrgović, obzirom da više nije bilo pitanja zatvara točku dnevnoga reda i zaključuje sjednicu.   


Sjednica je završila u 21,32 sati. 

KLASA: 026-02/21-002/1603
URBROJ: 251-06-11-803-21-2
Dragonožec, 20. rujna 2021.

